File:Suprasiddha Subhashitalu.PNG

సు'ప్రసిద్ధ' సుభాషితములు
1.సుభాషితం

రాత్నైర్మహార్హైస్తుతుషుర్న దేవా న భేజిరే భీమ విషేణ భీతిం

సుధాం వినా న ప్రయయుర్విరామం న నిశ్చితార్ధాద్విరమంతి ధీరాః

భావార్థ

అనుకున్న పని సాధించటానికి ఎంత పట్టుదలతో ఉండాలో, ఒక అద్భుతమైన ఉదాహరణ తో ఈ సుభాషితం చెప్తుంది. క్షీరా సాగర మథనం జరిగేటప్పుడు మొట్టమొదట ఎంతో విలువైన రత్నాలు, మణులు వెలువడ్డాయి అంతటి అద్భుతమైన సంపదకి పొంగి పోక తమకు కావాల్సిన అమృతం కొరకు సాగర మధనం కొనసాగించారు. అలా చాలా సంవత్సరాలు మధించగా భయంకరమైన హాలాహలం బయటకు వచ్చింది, ఆ హాలాహలం ముల్లోకాలను దహించివేయటం మొదలు పెట్టింది అయినా కూడా భీతి చెందకుండా తిరిగి సాగర మథనం కొనసాగించారు. అలా చాలా కాలం మధింస్తుండగా బయట పడిన ఎన్నో వెలకట్టలేని వస్తువులకు సంతృప్తి చెందకుండా, ఇంత కాలం మధించినా అమృతం రాలేదేమి అని నిరాశ చెందకుండా, కొన్ని వేల సంవత్సరాల తరబడి, అమృతం వచ్చేంత వరకూ విశ్రాంతి తీసుకోకుండా చివరకు అమృతాన్ని సాధించారు. అలాగే కార్య సాధకులు కూడా తాము మొదలు పెట్టిన కార్యానికి ఆశించిన ఫలితం వచ్చేంత వరకూ ఎన్ని కష్ట సుఖాలు కలిగినా ప్రలోభ పడకుండా విజయం సాధిస్తారు.

2.  సుభాషితం

విద్యా వివాదాయ, ధనం మదాయ, శక్తిః పరపీడనాయ |

ఖలస్య; సాధోర్విపరీతమేతజ్జనాయ దానాయ చ రక్షణాయ ||

భావార్థ

దుష్టుడు విద్యచేత వితండవాదము చేయును. ధనము చేత పొగరుబోతు అగును. బలము చేత యితరులను పీడించును. ఈ గుణములే సత్పురుషునకు కలిగినచో ఆతడు విద్య చేత జ్ఞానమును సంపాదించుచూ, ధనమును దానము కొరకు ఉపయోగించుచూ, బలమును యితరులను రక్షించుట కొరకు ప్రయోగించును.

కనుక విద్య, ధనము, బలములు ఆశ్రయమును బట్టి చెడు ఫలమును, మంచి ఫలమును యిచ్చును. అనగా అవి ఉన్నంత మాత్రముచేతనే మానవుడు గౌరవింపబడడు. సత్ప్రవర్తనము చేతనే అతనికి లోకములో గౌరవము కలుగుచుండును.

సాహిత్యామృతాన్ని.అందరికీ అందించుదాము అనే ప్రయత్నంలో భాగంగా, సన్నివేశాలు చిత్రాభరితం చేసి ఇందు ఎన్నో నూతన విషయాలు చేర్చి మానవ జీవిత. గమనాన్ని మిళితం చేసి ధర్మాన్ని బోధించే దిశగా, ప్రాకృత జనులకు నేరుగా అజ్ఞానం నుండి  సత్యానికి నడిపించేది.......చీకటి నుండి  వెలుగుకు నడిపించే ఉపయోగకారిగా  పొందుపరుస్తున్నాను.. భర్తృహరి శతక సాహిత్యం ఆదరణ భరితం!

భర్తృహరి శతక సాహిత్యం  చదవండి.…చదివించండి .... శివకిషెన్ జీ, గ్రంథకర్త